Copiapó
Store norske leksikon,Geografi,Verdens geografi,Sør-Amerikas geografi,Chiles geografi
Copiapó er en by i nordlige Chile. Byen ligger i en fruktbar oasedal i den sørlige utkanten av Atacamaørkenen, 60 kilometer fra Stillehavskysten. Bykommunen har 153 937 innbyggere (INE, 2017).
Gruvedrift er den viktigste næringen i Copiapó, hovedsakelig kobbergruver og kobbersmelteverk. Byen har vært et viktig gruvesenter med bryting av gull og sølv siden 1800-tallet. Gruveskolen fra 1857 er i dag regionens eneste offentlige universitet.Jernbanen fra Copiapó til havnebyen Caldera, anlagt i 1850, var den første jernbaneforbindelsen i Sør-Amerika, og jernbanestasjonen er i dag et nasjonalmonument. I Copiapó finnes også landets beste mineralogiske museum og trekirke fra 1851. Byen har blitt ødelagt av jordskjelv flere ganger, blant annet i 1918.I 2010 kollapset en gruve som lå 80 kilometer fra Copiapó. 33 gruvearbeidere ble innesperret 700 meter under bakken i 69 dager. En storstilt redningsaksjon ble satt i gang og alle 33 ble bragt til overflaten i live. Les mer i Store norske leksikon Chiles geografi Chiles befolkning Økonomi og næringsliv i Chile